CELEX: 32020L1504
Language: sl
Date: 2020-10-07 00:00:00
Title: Direktiva (EU) 2020/1504 Evropskega parlamenta in Sveta z dne 7. oktobra 2020 o spremembi Direktive 2014/65/EU o trgih finančnih instrumentov (Besedilo velja za EGP)

20.10.2020   
               
               
                  SL
               
               
                  Uradni list Evropske unije
               
               
                  L 347/50
               
            
         DIREKTIVA (EU) 2020/1504 EVROPSKEGA PARLAMENTA IN SVETA
         z dne 7. oktobra 2020
         o spremembi Direktive 2014/65/EU o trgih finančnih instrumentov
         (Besedilo velja za EGP)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije in zlasti člena 53(1) Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         po posvetovanju z Evropsko centralno banko,
         ob upoštevanju mnenja Evropskega ekonomsko-socialnega odbora (1),
         v skladu z rednim zakonodajnim postopkom (2),
         ob upoštevanju naslednjega:
         
                     (1)
                  
                  
                     Množično financiranje je finančno-tehnološka rešitev, ki zagotavlja alternativen dostop do financiranja za mala in srednja podjetja (MSP) ter predvsem zagonska in hitro rastoča podjetja, da bi se spodbudilo inovativno podjetništvo v Uniji in tako okrepila unija kapitalskih trgov. To po drugi strani prispeva k bolj raznolikemu finančnemu sistemu, ki je manj odvisen od bančnih kreditov, kar zmanjšuje sistemska tveganja in tveganja zaradi koncentracije. Druge prednosti spodbujanja inovativnega podjetništva prek množičnega financiranja so sprostitev zamrznjenega kapitala za naložbe v nove in inovativne projekte, pospešitev učinkovitega razporejanja virov in razpršitev sredstev.
                  
               
                     (2)
                  
                  
                     Uredba (EU) 2020/1503 Evropskega parlamenta in Sveta (3) določa enotne in sorazmerne zahteve, ki se uporabljajo neposredno, za opravljanje storitev množičnega financiranja, za organizacijo, izdajanje dovoljenj ponudnikom storitev množičnega financiranja in nadzor nad njimi, za delovanje platforme za množično financiranje, kakor tudi za zahteve glede preglednosti in tržnih sporočil v zvezi z opravljanjem storitev množičnega financiranja v Uniji.
                  
               
                     (3)
                  
                  
                     Da se zagotovi pravna varnost glede oseb in dejavnosti, ki spadajo v področje uporabe Uredbe (EU) 2020/1503 oziroma Direktive 2014/65/EU Evropskega parlamenta in Sveta (4), in da se preprečijo situacije, da bi bilo za isto dejavnost potrebno imeti več dovoljenj v Uniji, bi bilo treba pravne osebe, ki imajo dovoljenje za ponudnike storitev množičnega financiranja na podlagi Uredbe (EU) 2020/1503, izvzeti iz področja uporabe Direktive 2014/65/EU.
                  
               
                     (4)
                  
                  
                     Ker je sprememba v tej direktivi neposredno povezana z Uredbo (EU) 2020/1503, bi bilo treba datum, od katerega morajo države članice uporabljati nacionalne ukrepe za prenos te direktive, preložiti, da se bo ujemal z datumom začetka uporabe, ki je določen v navedeni uredbi –
                  
               SPREJELA NASLEDNJO DIREKTIVO:
         
            Člen 1
            V členu 2(1) Direktive 2014/65/EU se doda naslednja točka:
            
                        „(p)
                     
                     
                        ponudnike storitev množičnega financiranja, kot so opredeljeni v točki (e) člena 2(1) Uredbe (EU) 2020/1503 Evropskega parlamenta in Sveta (*1).
                     
                  
         
            Člen 2
            
               1.   Države članice do 10. maja 2021 sprejmejo in objavijo zakone in druge predpise, potrebne za uskladitev s členom 1 te direktive.
               Države članice te predpise uporabljajo od 10. novembra 2021.
            
            
               2.   Države članice sporočijo Komisiji in Evropskemu organu za vrednostne papirje in trge (ESMA) besedilo temeljnih predpisov nacionalnega prava, sprejetih na področju, ki ga ureja ta direktiva.
            
         
         
            Člen 3
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Ta direktiva je naslovljena na države članice.
         
         
            V Bruslju, 7. oktobra 2020
            
               
                  Za Evropski parlament
               
               
                  Predsednik
               
               D.M. SASSOLI
            
            
               
                  Za Svet
               
               
                  Predsednik
               
               M. ROTH
            
         
         
            (1)  UL C 367, 10.10.2018, str. 65.
         
            (2)  Stališče Evropskega parlamenta z dne 27. marca 2019 (še ni objavljeno v Uradnem listu) in stališče Sveta v prvi obravnavi z dne 20. julija 2020 (še ni objavljeno v Uradnem listu). Stališče Evropskega parlamenta z dne 5. oktobra 2020 (še ni objavljeno v Uradnem listu).
         
            (3)  Uredba (EU) 2020/1503 Evropskega parlamenta in Sveta z dne 7. oktobra 2020 o evropskih ponudnikih storitev množičnega financiranja za podjetnike ter spremembi Uredbe (EU) 2017/1129 in Direktive (EU) 2019/1937 (glej stran 1 tega Uradnega lista).
         
            (4)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).